Volim i ja vas
<s>Volim i ja vas su poznate reči koje je izgovorio bivši predsednik Srbije i Jugoslavije Slobodan Milošević na jednom mitingu u Beogradu 1996. godine.</s>

<s>Tadašnji predsednik Srbije Slobodan Milošević je održao kontramiting na Terazijama (ispred hotela „Moskva") koji je organizovan pod nazivom „Za Srbiju“ u centru Beograda 24. decembra 1996. godine nasuprot mitingu koji je održavan par stotina metara dalje na Trgu Republike.</s><s>Na svom mitingu je Milošević građanima poručio da neće dozvoliti moćnicima u svetu i petoj koloni u zemlji da oslabe i destabilizuju Srbiju.</s>

<s>Milošević se pojavio na mitingu na Terazijama u 16.20 gde je dočekan ovacijama svojih pristalica.</s><s>Televizija je prenosila događaj prikazujući samo najbližu okolinu, a komentator je preneo kako se skupilo 200.000 ljudi, ne prikazujući policijske kordone koji su gusto štitili pristalice SPS od učesnika protesta sa Trga koji su se približili govornici.</s><s>Pokušavali su da nadjačaju pristalice.</s><s>Stoga su oni glasno i često skandirali, čak i tokom govora Miloševića.</s><s>Oni su mu u jednom trenutku skandirali „Slobo, mi te volimo“, na šta je Milošević prekinuo pripremljen govor i uzvratio rečima „Volim i ja vas“.</s>

<s>Ova rečenica je potom dobila mnoga tumačenja, parafraziranja i humorističke transformacije.</s><s>Ostala je jedna od najčešće pominjanih rečenica druge polovine devedestih godina u političkom životu Srbije.</s>

<s>Uticaji
Ove reči inspirisale su Boru Đorđevića iz Riblje čorbe da napiše istoimenu sarkastičnu pesmu, za koju je kasnije napisana i muzika.</s><s>Ova pesma je objavljena kao bonus pesma na albumu Njihovi dani, na kojem se nalazi devet pesama i sve su posvećene Slobodanu Miloševiću, njegovoj ženi Miri Marković i njihovom režimu.</s>

<s>Vidi još
Demonstracije u Srbiji 1996-1997</s>

<s>Istorija Srbije u savremenom dobu
Savezna Republika Jugoslavija
Slobodan Milošević</s>

